**ПОЛИТИКА ЗА БОРБА С ПОДКУПВАНЕТО И КОРУПЦИЯТА НА ДЪРЖАВНО ПРЕДПРИЯТИЕ „РЪКОВОДСТВО НА ВЪЗДУШНОТО ДВИЖЕНИЕ” (ДП РВД)**

**Приета от управителния съвет на ДП РВД с решение по т. 4 от дневния ред, с протокол № 11/02.10.2024 г.**

Настоящата политика е ориентирана към постигане на ефективни резултати при осъществяването на противодействието и борбата с подкупването и корупцията в Държавно предприятие „Ръководство на въздушното движение“ (ДП РВД).

Ръководството на предприятието полага целенасочени усилия за възпрепятстване на корупцията и подкупването, отчитайки от една страна постоянно нарастващите нужди на обществото от въздушен транспорт, а от друга – отговорността за поддържане на имиджа на предприятието.

Висшето ръководство декларира ангажимента си ДП РВД да:

* извършва и развива своята дейност като доставчик на аеронавигационно обслужване в гражданското въздушното пространство на Република България в съответствие с приложимите нормативни изисквания в тази област, както и в съответствие с международния стандарт ISO 37001:2016 и с най-добрите антикорупционни практики, Насоките на Организацията за икономическо сътрудничество и развитие (ОИСР) за борба с корупцията и почтеност в държавните предприятия и мерките, съответстващи на Националната стратегия за превенция и противодействие на корупцията в Република България (2021 – 2027 г.);
* изпълнява задължението си за спазване на антикорупционното законодателство, включително изискванията за борбата с подкупването, както и на други указания и правила, които предприятието е приело да спазва, с оглед утвърждаване принципите на законност, лоялност, добросъвестност, безпристрастност, равнопоставеност, отговорност, почтеност, конфиденциалност, прозрачност, колегиалност, учтивост и отчетност в работата на ДП РВД за максимално удовлетворяване на декларираните и очаквани изисквания на клиентите и потребителите на предоставяните услуги;
* поощрява служителите добросъвестното да изказват опасения или предположения във връзка с корупционни практики, без страх от наказание;
* насърчава своите клиенти, доставчици, партньори и служители да прилагат подход с нулева толерантност към подкупване и корупция, осигурява ефективността на Политиката, като гарантира, че Системата за управление на борбата с подкупването е планирана, внедрена, функционира ефективно, непрекъснато се подобрява като се оценяват дейностите на предприятието, чрез механизма за управлението на риска; Тази политика се прилага за всички лица, работещи в ДП РВД и от името на предприятието, включително служителите на всички нива, командировани служители, стажанти, външни консултанти, представители на трети страни и бизнес партньори.

Целите за борба с подкупването и корупцията са:

* поддържане на системи за финансово управление и контрол за осигуряване на законосъобразно, ефективно и ефикасно управление на средствата;
* запазване и увеличаване нивото на общественото доверие в ДП РВД чрез осигуряване на прозрачно и отговорно управление;
* осигуряване и развитие на надеждна система за управление на човешките ресурси;
* повишаване на организационната ефективност по отношение на борбата с подкупването и корупцията.

Ръководството извършва преглед на Политиката за борба с подкупването и корупцията поне веднъж годишно, за да се гарантира, че тя, както и целите, са актуални, адекватни и подходящи.

Генералният директор на ДП РВД поема отговорност за комуникиране и прилагане на политиката за борба с подкупването и корупцията на всички управленски и оперативни нива, както и за осигуряване на ресурси за постигане на целите за борбата с подкупването и корупцията, и за постоянно подобряване на сертифицирана Система за управление на борба с подкупването, в съответствие със стандарта ISO 37001:2016.